Internacionala
Pobede dan se javlja
Naš se združen kreće hod!
Internacionala
Nek bude ljudski rod.

Ustajte svi na zemlji kleti,
Svi sužnji koje mori glad!
Nepravdi razum sad se sveti,
Tutnji već i selo i grad.
Nek tiranstvo sruši naša snaga,
Bezbrojno roblje, sad ustaj!
Nek svetu starom nema traga,
Svoj bedi sutra biće kraj!

Od silnih nama nema dara
Krvnici su nam car i bog!
Ko trudom sve na svetu stvara
Sam neka zgazi vraga svog.
Da nas zlotvor taj više ne davi,
I mis'o da ne guši mrak,
Raspir'mo oganj u čas pravi,
I naš nek kuje čekić jak!

Naš zakon vlasnika sad tišti,
U ruci silnih krvav mač,
Pod njime sirotinja pišti,
On joj stvara bedu i plač.
Svi mi besmo sve dosad bespravni,
Jednakost nek je sad za nas,
U pravu postanimo ravni,
I sebi sami dajmo vlast.

U besu svome sam je ružan
Taj kralja novca gnusni soj.
A svima dužan i predužan,
Pljačka nam on trud i znoj.
Što naš rad nam stvori i osnaži,
Otmicom tuđ je zalogaj!
Al' narod sada od njeg' traži
Da vrati krvav zajam taj!

Nas varkom lagali su silni,
Nek mir je nama, njima boj!
A vojska, saveznik obilni,
Biće s nama, uz svoga svoj.
Osvajački ko u rat poziva
Da narod bude drugom rob,
Nek znade: naša puška živa
I njemu sprema crni grob!

Svud radnik i seljak se budi,
Visoko nose crven steg.
A širom zemlje radni ljudi
Silnike će nagnat' u beg.
Što nam krv su vekovima pile
Tih crnih ptica skrš'mo let!
Kad s lica zemlje sve iščile,
Pod suncem nek zablista svet!

Pobede dan se javlja
Naš se združen kreće hod!
Internacionala
Nek bude ljudski rod.

1871.

br:Kanaouenn etrevroadel al labourerion
ca:La Internacional
cs:Internacionála
cy:Yr Internationale
da:Internationale
en:The Internationale (National Revolutionary Army)
eo:La Internacio
es:La Internacional
et:Internatsionaal
fr:L’Internationale
gl:A Internacional
he:האינטרנציונל
hr:Internacionala
hu:Internacionálé
id:Internationale
it:Inno dell'Internazionale
ja:インターナショナル
ko:인터내셔널
li:De Internasjenaal
nl:De Internationale
pl:Międzynarodówka
pt:A Internacional
ro:Internaționala
ru:Интернационал
sv:Internationalen
tr:Enternasyonal
vi:Quốc tế ca
zh:國際歌 (國民革命軍)